**SREDNJA STRUKOVNA ŠKOLA ANTUNA HORVATA**

**ĐAKOVO, Vijenac k. A. Stepinca 11**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRAVILNIK**

**O PROVOĐENJU JAVNE NABAVE MALE VRIJEDNOSTI**

**prosinac 2022.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 118. stavka 2. podstavka 3. Zakona o odgoju i obrazovanju u osnovnoj i srednjoj školi (NN, [87/08](http://www.zakon.hr/cms.htm?id=66)., [86/09](http://www.zakon.hr/cms.htm?id=67)., [92/10](http://www.zakon.hr/cms.htm?id=68)., [105/10](http://www.zakon.hr/cms.htm?id=69)., [90/11](http://www.zakon.hr/cms.htm?id=70).,  [5/12](http://www.zakon.hr/cms.htm?id=71).,  [16/12](http://www.zakon.hr/cms.htm?id=72)., [86/12](http://www.zakon.hr/cms.htm?id=73)., [126/12](http://www.zakon.hr/cms.htm?id=182)., [94/13](http://www.zakon.hr/cms.htm?id=480).,152/14., 7/17., 68/18., 98/19. i 64/20.) i članka 15. stavka 2. Zakona o javnoj nabavi (NN, broj 120/16. i 114/22.) Školski odbor Srednje strukovne škole Antuna Horvata, Đakovo na 21. sjednici Školskog odbora održanoj dana 27.prosinca 2022. godine donio je

**PRAVILNIK**

**O PROVOĐENJU JAVNE NABAVE MALE VRIJEDNOSTI**

Članak 1.

Srednja strukovna škola Antuna Horvata, Đakovo (u daljem tekstu: Naručitelj) ovim Pravilnikom uređuje postupak koji prethodi ugovornom odnosu za nabavu roba i usluga procijenjene vrijednosti do 26.540,00 eura, odnosno za nabavu radova procijenjene vrijednosti do 66.360,00 eura bez PDV-a za koje se ne primjenjuje Zakona o javnoj nabavi.

Članak 2.

Prilikom provođenja postupaka iz ovog Pravilnika naručitelj je u obvezni u odnosu na sve gospodarske subjekte poštovati načelo slobode kretanja robe, načelo slobode poslovnog nastanka i načelo slobode pružanja usluga te načela koja iz toga proizlaze, kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.

Članak 3.

Nabavu roba, usluga i radova procijenjene vrijednosti do 26.540,00 eura bez PDV-a, naručitelj provodi izdavanjem narudžbenice ili sklapanjem ugovora s jednim gospodarskom subjektom.

Za svaku nabavu iz stavka 1. ovoga članka koja se ostvaruje financijskim sredstvima iz izvora osnivača, škola je obvezna zatražiti i dobiti odobrenje osnivača.

O izdanim narudžbenicama i sklopljenima ugovorima obvezno se vodi evidencija.

Na izdavanja narudžbenice, odnosno sklapanje ugovora za nabavke iz stavka 1. ovog članka primjenjuje se važeća interna Procedura stvaranja ugovornih obveza za koje nije obvezna javna nabava.

Članak 4.

Za nabavu male vrijednosti čija je procijenjena vrijednost od 2.650,00 eura do 13.270,00 eura Naručitelj mora pisano zatražiti najmanje tri (3) ponude. Ugovor se sklapa s ponuditeljem koji ponudi najnižu cijenu.

Za provođenje nabava male vrijednosti čija je procijenjena vrijednost veća od 13.270,00 eura osniva se Povjerenstvo za provođenja nabava male vrijednosti. Povjerenstvo imenuje ravnatelj škole za svaki pojedinačni slučaj. Povjerenstvo ima tri člana, a ako se nabava male vrijednosti ostvaruje financijskim sredstvima iz izvora osnivača, jedan član može biti iz reda osnivača.

Za svaku nabavu iz stavka 1. i 2. ovoga članka koja se ostvaruje financijskim sredstvima iz izvora osnivača, škola je obvezna zatražiti i dobiti odobrenje osnivača.

Članak 5.

Poslovi povjerenstva su:

* izrada poziva i potrebne dokumentaciju za podnošenje ponuda,
* objava poziva i druge dokumentacije na internetskoj stranici Naručitelja,
* upućivanje, preporučenom pošiljkom s povratnicom, poziv za dostavu ponuda na adresu najmanje tri gospodarska subjekta koji obavljaju djelatnost koja je predmet nabave,
* zaprimanje, otvaranje, uspoređivanje i ocjenjivanje pristiglih ponuda,
* izrađuje Zapisnik o otvaranju, pregledu, usporedbi i ocjeni ponuda,
* predlaže ravnatelju škole odabir ponuditelja koji udovoljava uvjetima i ima najnižu cijenu.

Članak 6.

Kada na poziv za podnošenje ponuda pristigne samo jedna ponuda Povjerenstvo će predložiti ravnatelju škole njezin odabir ukoliko ponuda udovoljava traženim uvjetima.

Članak 7.

Naručitelj je dužan u roku utvrđenom u pozivu na dostavu ponuda obavijestiti sve ponuditelje o odabiru ponuditelja.

Obavijest o odabiru objavljuje se na internetskoj stranici Naručitelja.

Članak 8.

Odredba članka 4. ovog Pravilnika ne primjenjuje se:

- na nabavku usluga koje po svojoj naravi zahtijevaju specijalistička stručna znanja (npr. konzultantske, javnobilježničke, konzervatorske, odvjetničke, zdravstvene i sl. usluge),

- u slučaju kada predmet nabave može izvršiti samo određeni gospodarski subjekt odnosno kada subjekt ima koncesiju za određenu uslugu,

- u slučaju nabave koja zahtjeva hitnost radi sprečavanja nastanka ili otklanjanja nastale štete.

- u slučaju kada osnivač škole provodi zajedničku nabavu za više naručitelja.

Članak 9.

Ovaj Pravilnik stupa na snagu danom objavljivanja na oglasnoj ploči škole.

Članak 10.

Stupanjem na snagu ovoga Pravilnika prestaje važiti Pravilnik o provođenju nabave male vrijednosti KLASA:011-03/19-01-1, URBROJ:2121/28-19-01-1 od 8. svibnja 2019. godine.

KLASA:011-02/22-01/4

URBROJ:2121/28-22-01-1

Đakovo, 27. prosinca 2022.

Predsjednik

Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Katica Doko, prof.

Ovaj Pravilnik objavljen je na oglasnoj ploči škole dana 28. prosinca 2022. godine, te je stupio na snagu danom donošenja.

Ravnatelj savjetnik:

\_\_\_\_\_\_\_\_\_\_\_\_\_\_\_\_\_\_\_\_\_

Mirko Ćurić, prof.